**SUSITARIMAS**

**PRIE 2023 M. GRUODŽIO 05 D. RANGOS SUTARTIES NR. 41P – 311 – (4.11)**

2023 m. GRUODŽIO 15 d.

Vilnius

**Nacionalinė teismų administracija**, juridinio asmens kodas 188724424, buveinės adresas L. Sapiegos g. 15, Vilnius (toliau – **Užsakovas**), atstovaujama direktoriaus pavaduotojos Linos Griškevič, veikiančios pagal Nacionalinės teismų administracijos nuostatų, patvirtintų Lietuvos Aukščiausiojo Teismo pirmininko 2012 m. spalio 24 d. įsakymu Nr. (1.4)-1T-36 „Dėl Nacionalinės teismų administracijos nuostatų patvirtinimo“ 16 punktą, Nacionalinės teismų administracijos darbo reglamento, patvirtinto Nacionalinės teismų administracijos direktoriaus 2014 m. spalio 2 d. įsakymu Nr. 6P-199-(1.1) „Dėl Nacionalinės teismų administracijos darbo reglamento patvirtinimo“ 12 punktą, bei šiuo įsakymu patvirtintą Nacionalinės teismų administracijos darbo reglamento 1 priedą, ir

**UAB „BENDRA STATYBA“**, juridinio asmens kodas 304034686, buveinės adresas Kalvelių km 1, Ukmergės raj. (**toliau – Rangovas**), atstovaujama direktoriaus Manto Valčiuko, veikiančio pagal bendrovės įstatus,

toliau kartu vadinamos Šalimis, o kiekviena atskirai – Šalimi, vadovaudamosi tarp šalių 2023 m. gruodžio 5 d. sudarytos rangos sutarties Nr. 41P-311-(4.11), toliau vadinamos *Sutartimi*, 2023 m. gruodžio 6 d. el. paštu pateikta papildomų darbų lokaline sąmata, Viešųjų pirkimų įstatymo 89 straipsnio 2 dalies 2 punktu, atsižvelgdamos į tai, kad minėtoje sąmatoje nurodyti papildomi darbai yra reikalingi Sutartyje numatytų darbų kokybiškam užbaigimui, o pakeitimo vertė neviršija 15 procentų pradinės Sutarties kainos, susitaria:

1. Pakeisti Sutarties 2.1 papunktį ir jį išdėstyti taip:

„2.1. Sutarties kaina – **iki 12831,82 Eur** **( dvylika tūkstančių aštuoni šimtai trisdešimt vienas euras, 82 ct),** įskaitant pridėtinės vertės mokestį (toliau – PVM). Sutarties kaina be PVM **10604,81** **(dešimt tūkstančių šeši šimtai keturi eurai, 81 ct)*.“***

1. Kitos Sutarties nuostatos nekeičiamos.
2. Šis susitarimas įsigalioja nuo jo pasirašymo dienos ir yra neatskiriama Sutarties dalis.
3. Susitarimas sudarytas 2 (dviem) egzemplioriais, turinčiais vienodą teisinę galią, po 1 (vieną) kiekvienai Šaliai.

PRIDEDAMA:

1. Lokalinė sąmata, 1 lapas.

**ŠALIŲ REKVIZITAI**

|  |  |
| --- | --- |
| **UŽSAKOVAS**  **Nacionalinė teismų administracija**  Kodas Juridinių asmenų registre: 188724424  L. Sapiegos g. 15, LT-10312 Vilnius  Tel. (8 5) 268 5186  Faks. (8 5) 268 5187  El. p. info@teismai.lt  A. s. LT86 7300 0101 2405 9374  Swedbank, AB bankas, kodas 73000  Direktoriaus pavaduotoja  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Lina Griškevič  A. V. | **RANGOVAS**  **UAB „Bendra statyba“**,  Kodas Juridinių asmenų registre: 304034686  Kalvelių km 1, Ukmergės raj.  Tel. 8 678 49666  El. p. bendrastatyba@yahoo.com   1. s. LT344010051003409819   AB DNB Bankas  Direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Mantas Valčiukas  A. V. |